**Grozījumu Ieguldījumu pārvaldes sabiedrību likumā projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Ieguldījumu pārvaldes sabiedrību likumā” (turpmāk – likumprojekts) izstrādāts, lai nodrošinātu Eiropas Parlamenta un Padomes 2017. gada 14. jūnija Regulas (ES) 2017/1131 par naudas tirgus fondiem piemērošanu Latvijā. Likumprojektam jāstājas spēkā 2018. gada 21. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2017. gada 14. jūnija Regula (ES) 2017/1131 par naudas tirgus fondiem (turpmāk – Regula Nr. 2017/1131), kura piemērojama no 2018. gada 21. jūlija, uzliek naudas tirgus fondiem tiešus pienākumus visā Eiropas Savienībā. Ar likumprojektu Regulā Nr. 2017/1131 noteiktās prasības tiks attiecinātas uz naudas tirgus fondiem, kas var tikt reģistrēti kā ieguldījumu fondi vai alternatīvo ieguldījumu fondi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ņemot vērā, ka naudas tirgus fondu definīcija līdz šim tika ietverta tikai Eiropas Vērtspapīru regulatoru komitejas 2010. gada 19. maija vadlīnijās Nr. CESR/10-049 par Eiropas naudas tirgus fondiem, tad likumprojekts paredz grozījumus Ieguldījumu pārvaldes sabiedrību likuma 1. pantā, papildinot minēto normu ar termina "naudas tirgus fonds" definīciju.Saskaņā ar Ieguldījumu pārvaldes sabiedrību likuma 22. panta septīto daļu ieguldījumu fondu, kura nosaukumā lietoti vārdi "naudas tirgus fonds", darbības noteikumus pašlaik izstrādā ieguldījumu fonds atbilstoši Finanšu un kapitāla tirgus komisijas normatīvo noteikumu prasībām. Lai pārņemtu Regulas Nr. 2017/1131 6. panta prasības, likumprojekts paredz izteikt Ieguldījumu pārvaldes sabiedrību likuma 22. panta septīto daļu jaunā redakcijā. Likumprojekts nodrošina, ka visiem kolektīvo ieguldījumu uzņēmumiem, kam piemīt naudas tirgus fondam raksturīgās pazīmes, tiek piemēroti Regulas Nr. 2017/1131 noteikumi par naudas tirgus fondiem, kas aizliedz izmantot nosaukumu "naudas tirgus fonds" vai jebkuru citu terminu, kas varētu ļaut secināt, ka kolektīvo ieguldījumu uzņēmumiem ir naudas tirgus fondam raksturīgās pazīmes, ja vien attiecīgajam uzņēmumam nav izsniegta naudas tirgus fonda darbības atļauja saskaņā ar Regulu Nr. 2017/1131.Atbilstoši Regulas Nr. 2017/1131 preambulas 12. apsvērumam jaunie noteikumi par naudas tirgus fondiem papildina esošo tiesisko regulējumu, kas izveidots ar Eiropas Parlamenta un Padomes Direktīvu 2009/65/EK un Direktīvu 2011/61/ES, un tāpēc Regula Nr. 2017/1131 ir jāpiemēro papildus minētajām direktīvām. Eiropas Parlamenta un Padomes Direktīvu 2009/65/EK Latvija ir pārņēmusi Ieguldījumu pārvaldes sabiedrību likumā, savukārt Direktīvu 2011/61/ES – Alternatīvo ieguldījumu fondu un to pārvaldnieku likumā. Ņemot vērā minēto, likumprojekta 2. pantā ir iekļauta atsauce uz nacionālo normatīvu aktu, kas regulē ieguldījumu pārvaldes sabiedrības un kas jāpiemēro papildus Regulai Nr. 2017/1131.Tāpat likumprojektā ir atsauce uz Finanšu un kapitāla tirgus komisijas izdotajiem noteikumiem. Pašlaik kritēriji vārdu "naudas tirgus fonds" izmantošanai ieguldījumu fonda nosaukumā vai reklāmā ir iekļauti Finanšu un kapitāla tirgus komisijas 2014. gada 26. marta noteikumos Nr. 50 “Normatīvie noteikumi par naudas tirgus fonda nosaukuma izmantošanu”. No 2018. gada 21. jūlija, kad Regula Nr. 2017/1131 kļūst tieši piemērojama, Finanšu un kapitāla tirgus komisijas noteiktie kritēriji vairs nebūs piemērojami. Tā kā Finanšu un kapitāla tirgus komisija ir izdevusi arī citus normatīvos noteikumus, kas regulē ieguldījumu pārvaldes sabiedrības, tad pēc likuma spēkā stāšanās tie regulēs arī naudas tirgus fondu darbību. Līdz ar to norāde uz Finanšu un kapitāla tirgus komisijas izdotajiem noteikumiem nerada pretrunu Regulas Nr. 2017/1131 tiešai piemērojamībai.Regulas Nr. 2017/1131 38. un 39. pants atbilst Finanšu un kapitāla tirgus komisijas likuma II nodaļas (5. - 9. panta), kas regulē Finanšu un kapitāla tirgus komisijas darbības mērķi, funkcijas, tiesības un atbildību, tiesiskajam regulējumam. Ievērojot Finanšu un kapitāla tirgus komisijas likuma 7. panta pirmās daļas 5. punktā noteiktās Finanšu un kapitāla tirgus komisijas tiesības piemērot normatīvajos aktos noteiktās sankcijas finanšu un kapitāla tirgus dalībniekiem un to amatpersonām, ja šie akti tiek pārkāpti, kā arī, ņemot vērā Regulas Nr. 2017/1131 40. pantā noteikto, likumprojekts paredz sankcijas un uzraudzības pasākumus par Regulas Nr. 2017/1131 noteikumu pārkāpumiem – brīdinājumu vai soda naudu.Likumprojektā paredzētās soda naudas apmērs no 14 200 līdz 142 300 *euro* par pārkāpumiem ir saskaņots ar soda naudas apmēru, kādu Finanšu un kapitāla tirgus komisijai ir tiesības uzlikt, konstatējot Alternatīvo ieguldījumu fondu un to pārvaldnieku likuma 90. panta pirmajā, otrajā, sestajā un astotajā daļā minētos pārkāpumus. Pieņemot lēmumu par sankciju vai uzraudzības pasākumu piemērošanu, Finanšu un kapitāla tirgus komisija ievēro Ieguldījumu pārvaldes sabiedrību likuma 87. panta trešajā daļā un Finanšu un kapitāla tirgus komisijas likuma 17.1 pantā noteikto.Ar grozījumiem arī tiek saskaņota Ieguldījumu pārvaldes sabiedrību likumā lietotā terminoloģija ar Finanšu instrumentu tirgus likumu attiecībā uz Centrālo vērtspapīru depozitāriju. Likumprojekts nodrošina, ka tiek izslēgtas informatīvas atsauces uz Eiropas Savienības direktīvām, kuras vairs nav spēkā.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Finanšu un kapitāla tirgus komisija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz ieguldījumu pārvaldes sabiedrībām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai pilnībā pārņemtu Regulas Nr. 2017/1131 prasības, ir izstrādāts likumprojekts “Grozījumi Alternatīvo ieguldījumu fondu un to pārvaldnieku likumā”. Likumprojekts Ministru kabinetā un Saeimā skatāms vienlaicīgi ar likumprojektu “Grozījumi Alternatīvo ieguldījumu fondu un to pārvaldnieku likumā”. |
| 2. | Atbildīgā institūcija | Finanšu ministrija, Finanšu un kapitāla tirgus komisija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 14. jūnija Regula (ES) 2017/1131 par naudas tirgus fondiem. |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2017/1131 6. pants | Likumprojekts, likuma 22. panta septītā daļa | ES tiesību akta vienība nodrošina regulas prasību tiešu piemērošanu | Likumprojekts stingrākas prasības neparedz |
| Regulas Nr. 2017/1131 40. pants | Likumprojekts, likuma 87. panta 1.5 daļa | ES tiesību akta vienība nodrošina regulas prasību tiešu piemērošanu | Likumprojekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Likumprojekta izstrādes sākšanu tika informēta Latvijas Privātā un Riska kapitāla asociācija un Latvijas Komercbanku asociācija.  |
| 2. | Sabiedrības līdzdalība projekta izstrādē | Likumprojekts tika nosūtīts Latvijas Privātā un Riska kapitāla asociācijai un Latvijas Komercbanku asociācijai.Informācija par likumprojektu 2018. gada 13. aprīlī tika publicēta Finanšu ministrijas mājaslapā. |
| 3. | Sabiedrības līdzdalības rezultāti | Nav |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv).Likums tiks ievietots arī Finanšu un kapitāla tirgus komisijas mājaslapā internetā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde pēc būtības neietekmē likumprojekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav |

Finanšu ministre D.Reizniece-Ozola

Davidovičs 67083931

gunvaldis.davidovics@fm.gov.lv